《寄龚应身使君》
明代·佘翔

东风东望忆黄华，太守风流似永嘉。词赋建安称作者，循良渤永旧名家。

喜看夹水双龙近，愁见长空一雁斜。若问狂夫寥廓兴，一丘犹未卧烟霞。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。